Държавен вестник, бр. 80, 2010 г., стр. 51

БРОЙ  80	
Д Ъ Р Ж А В Е Н  В Е С Т Н И К 	
СТР.  51  
с непосредствения ръководител на производството, 
както и с производствения състав – бригадири, 
майстори, специализирани и общи работници. За 
възникнали проблеми организаторът докладва на 
ръководителя на предприятието или на неговия 
заместник, отговарящ за производството.
Организаторът в дървообработването и произ­
водството на мебели изпълнява задълженията си 
в съответствие с изискванията за здравословни 
и безопасни условия на труд, технологиите на 
производство и правилника за вътрешния ред в 
предприятието. Следи за прилагането на пред­
писанията за опазване на околната среда и на 
правилата за безопасност в предприятието. 
Организаторът участва във:
 планирането на производството;
 изготвянето на графици за изпълнение на 
поръчките;
 организирането на производствените процеси 
в предприятието;
 осигуряването на необходимите суровини, 
материали, инструменти и технологии;
 осигуряването на логистиката и разпределе­
нието на поръчките;
 внедряването на нови технологии и машини с 
цел подобряване ефективността на производството. 
Организаторът в дървообработването и про­
изводството на мебели познава характеристиките 
на всички използвани суровини, основни и спо­
магателни материали, осигурява правилното им 
съхранение и отговаря за навременното им дос­
тавяне в зависимост от вида на произвежданите 
изделия. Организаторът следи за спазването на 
технологичната последователност на производстве­
ните процеси, отговаря за техническата изправност 
на машините и съоръженията и за качеството на 
материалите и на готовата продукция. Контролира 
спазването на производствените графици и осигу­
рява предаването на завършените изделия/готовата 
продукция в съответния отдел съобразно плани­
раните срокове. Периодично събира, анализира и 
предоставя информация на прекия ръководител, 
изготвя спецификации, работни документи и прави 
предложения пред административния/ръководния 
състав на предприятието за подобряване ефектив­
ността на производството. Изготвя отчети за из­
пълнението на производствените планове. Участва 
в разпределението на дейностите по изпълнение 
на постъпилите поръчки. Оценява изпълнението 
и изготвя предложения за повишаване квалифи­
кацията на изпълнителския персонал. 
Организаторът работи с компютър, познава 
CAD системи и може да разчита CAD чертежи, 
владее професионалната терминология на чужд 
език. Разбира основите на управлението и орга­
низацията на производството в предприятието.
Организаторът работи предимно на закрито – в 
производствени цехове или в офиси, осъществява 
взаимодействие с отговорниците по доставката на 
суровини, материали и инструменти и с отдела по 
приемане на готовата продукция.
Освен на работен ден с нормална продължи­
телност в предприятията с непрекъснат цикъл 
на производство може да работи на смени – в 
зависимост от вида на конкретното производство. 
Независимо че пряката работа на организатора 
на производството не е свързана с опасни и 
криещи висок риск условия на труд, може да се 
наложи използването на предпазни и защитни 
средства – например при посещение в прашни и 
замърсени работни места, работни места с много 
машини и движещи се части и др.
Уменията на организатора да работи в партньор­
ство са водещи за осигуряване на продуктивност, 
ефективност и ефикасност на производството.
При изпълнение на трудовите си задължения 
той дава устни инструкции на работниците в 
цеха, осъществява комуникация с ръководния 
персонал и с изпълнителския състав на отдела/
предприятието, изготвя ежедневни и седмич­
ни писмени отчети. В състояние е да оценява 
правилно внезапно възникнали проблеми в 
производството и да предприема или предлага 
адекватни действия за своевременно реагиране, 
както и за предотвратяване на евентуални рискови 
ситуации. Съдейства за решаване на възникнали 
междуличностни конфликти.
Организаторът трябва да може да работи в 
екип, да осъществява ефективна комуникация с 
други лица и да поема отговорност за своята и на 
подчинените си работа, да поддържа конструктивни 
работни взаимоотношения, като проявява съобра­
зителност, гъвкавост, лоялност и дисциплинираност. 
Спецификата на работа изисква инициативност, 
предприемчивост, прогностично мислене и ком­
бинативност.
2.2. Възможности за продължаване на профе­
сионалното обучение
След придобиване на трета степен на професи­
онална квалификация по професията „Организатор 
в дървообработването и производството на мебели“ 
обучаваният може да продължи обучението си по 
професия „Фирмен мениджър“ за придобиване на 
четвърта степен на професионална квалификация.
2.3. Възможности за професионална реализация 
съгласно Националната класификация на профе­
сиите и длъжностите (НКПД) в Република Бълга­
рия, утвърдена със Заповед № 742 от 27.12.2005 г., 
Заповед № 416 от 08.06.2006 г., Заповед № 884 от 
07.11.2006 г., Заповед № 969 от 28.12.2007 г., За­
повед № 01/1114 от 30.12.2008 г., Заповед № РД 
01/1082 от 30.12.2009 г. на министъра на труда и 
социалната политика
Лицата с трета степен на професионална ква­
лификация по професията „Организатор в дърво­
обработването и производството на мебели“ могат 
да постъпват на работа на следните длъжности от 
НКПД: 1316-3002 Управител, складово стопанство, 
1319-3014 Управител, 3119-3005 Техник, мебелно 
производство.
3. Цели на обучението
3.1. Цели на обучението по общата задължител­
на професионална подготовка, единна за всички 
професионални направления
След завършване на обучението по професията 
обучаваният трябва да:
 познава нормативната уредба за здравословни 
и безопасни условия на труд, познава и прилага 
основните правила за безопасна работа с офис 
техника на работното място, познава и използва 
лични предпазни средства, не замърсява при ра­
бота околната среда;